Východokarpatská magistrála

náhľad|Najvyšší bod magistrály je pri trojmedznom kameni na Kremenci.
náhľad|Dukla je jedným z mnohých horských sediel chodníka.
náhľad|Cieľ trasy na vrchole Minčola.
Východokarpatská magistrála je turistická magistrála na východnom Slovensku, spájajúca Ubľu s čergovským Minčolom. Magistrála je značená červeným turistickým značením a z veľkej časti kopíruje  medzinárodnú diaľkovú turistickú trasu E3. Vedie prevažne hrebeňom po slovensko-poľskej štátnej hranici v pohoriach Čergov, Nízke Beskydy a Bukovské vrchy. Celková dĺžka chodníka je 247,1 km, prevýšenie 10 132/9 180 metrov a odhadovaný čas na jeho prechod je 70 hodín.Podrobný popis trasy 

 Priebeh trasy 
Magistrála začína na slovensko-ukrajinskom hraničnom prechode Ubľa (), odkiaľ vedie okrajom obce do údolia potoka Kertinovatec, ktorým vstupuje do Bukovských vrchov. Rázcestím Ulička () obchádza obec Ulič a neskôr vedie cestou obcami Uličské Krivé (), Zboj () a Nová Sedlica (). Po náročnom stúpaní sa trasa dostáva na Kremenec (), ktorý je trojhraničným vrchom a kde začína kopírovať štátnu hranicu. Pokračuje hrebeňom cez Čierťaž (), Čelo (), Pľašu () a Kruhliak () do Ruského sedla (). 

Horský hrebeň pokračuje vrcholmi Rypy (), Strop (), Rydošová () a Vysoký grúň () do Lupkovského sedla (). Nasleduje Laborecký priesmyk (), Daňová (), Koprivničná (), Čertižské sedlo (), rázc. Kút (), Dukliansky priesmyk (), Stávok (), Filipovské sedlo (), Roztocký les () a Dujava (). Magistrála stúpa na Javorinu (), nasleduje vrch Staviská (), Lacková (), Kurovské sedlo (), Kráľova studňa () a pohraničná obec Obručné (). Tu trasa opúšťa hraničnú líniu a hrebeňom Čergova vedie cez Sedlo pod Dlhou () a Murianik () do konečného bodu magistrály, na  vysoký Minčol.Čergov. Turistická mapa. 1 : 50 000. Harmanec: VKÚ, a. s.

 Referencie 

 Pozri aj 
 Zoznam diaľkových turistických trás na Slovensku
 Via Slovakia

 Externé odkazy 
 Popis magistrál na Slovensku

Kategória:Turistické trasy na Slovensku
Kategória:Bukovské vrchy
Kategória:Čergov